Алберт Остермайер
Мисисипи

Превод от немски: Венцеслав Константинов, —

chitanka.info

едно стихотворение започва в хола

на някой хотел и свършва с една

мигла върху калник то се

върти на висок стол пред бара

под крокодилската кожа на

блатата следва разклоненията

на реката в една чаша докато тя

се катурне от ръба на плота

коляно с вкус на джин

едно стихотворение се издига като

въздушни мехурчета от устата

на удавник и може заедно с

облаците които все още

прелитат да се натъпче в

ръчна чанта то е като търпението

на водата привечер липсващата

струйка лимон едно стихотворение

започва под пръстите на

пианиста и свършва с един

комар

2001

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.